पॉडकास्ट सीरीज ‘मार्वल्स वेस्टलैंडर्स’ में पीटर क्विल को दी आवाज, रिलीज हुए सभी 10 एपिसोड
Is Saif Ali Khan working on Marvel's Wastelanders, the podcasts on Audible, for his next project? फिल्म ‘आदिपुरुष’ के बाद एक्टर सैफ अली खान का अगला प्रोजेक्ट रिलीज हो गया है। सैफ ने ऑडिबल इंडिया की नई पॉडकास्ट सीरीज मार्वल्स वेस्टलैंडर्स में अपनी आवाज दी है
फिल्म ‘आदिपुरुष’ के बाद एक्टर सैफ अली खान का अगला प्रोजेक्ट रिलीज हो गया है। सैफ ने ऑडिबल इंडिया की नई पॉडकास्ट सीरीज ‘मार्वल्स वेस्टलैंडर्स: स्टार लॉर्ड’ में लीड कैरेक्टर पीटर क्विल को अपनी आवाज दी है। बुधवार को इसके सारे एपिसोड रिलीज कर दिए गए हैं।
व्रजेश हीरजी ने दी रॉकेट को आवाज
10 एपिसोड की इस ऑडियो सीरीज में सैफ अली खान ने स्टार लॉर्ड पीटर क्विल के किरदार को आवाज दी है। वहीं व्रजेश हीरजी ने रॉकेट, सुशांत दिवगीकर ने कोरा और अनंगशा बिस्वास ने द कलेक्टर के किरदार को आवाज दी है। ऑडिबल इंडिया ने इस सीरीज का एक ट्रेलर शेयर कर इसकी जानकारी दी है।
फ्यूचर में सेट है कहानी
इस फ्रेंचाइजी को मार्वल की हिट ऑडियो सीरीज से अडैप्ट किया गया है। फ्यूचर में सेट इस कहानी में दिखाया गया है कि ऑलमोस्ट सभी सुपर हीरोज के मरने के बाद मार्वल के सुपर विलन्स करीबन 30 साल से पृथ्वी पर राज कर रहे है।
आगे जोड़े जाएंगे और भी किरदार
बात करें वेस्टलैंडर्स सीरीज की तो स्टार लार्ड इसकी पहली इंस्टॉलमेंट हैं। इसके कुल 6 सीजन रिलीज होंगे। आने वाले समय में इसी सीरीज के तहत हॉकआई, ब्लैकविडो, वुल्वरीन और डूम समेत कई किरदार जोड़े जाएंगे।
इसके अलावा सीरीज में मिथिला पालकर, प्राजक्ता कोहली और मसाबा गुप्ता भी साइड कैरेक्टर्स को अपनी आवाज देंगी। इस सीरीज की अनाउंसमेंट इसी साल फरवरी में हुई थी। फ्रेंचाइजी में आगे और भी ऑडियो सीरीज रिलीज होंगी।